Bismillah

Asslaam o alaikum wrwb,

Quran parhnay say pata chala k Allah ki muhabbat kia hoti hay aur ye kh Allah insaan say kitni muhabbat karta hay is baat ka ehsaas Quran parhnay say pahlay bilkul na tha.

  Quran parhnay say pahlay kabhi apni naimatoun par goor nahi kia, hamesha yehi lagta tha kh hamaray pass to ye bhi nahi aur wo bhi nahi..magar abb ehsaas hota hay kh hamaray pass to wo sab hi hay jissay hum deserve bhi nahi kartay.

   Quran class laitay waqt kuch aetein aesi ati thi jinko ko parh kar mein itna heraan hoti thi kh Quran mein ye baat bhi hay..Parhnay k baad pata chala kh iss Quran mein choti say choti baat say lae kar baray say baray maslay ka hal bhi hay. Quran nay to Alhumdulillah mairi zindagi k bohot say maslay hal kiaye aur zindagi ko asaan bana dia.

Quran nay mujhay mushkilaat mein sabar karna aur usski hikmat ko janay ki koshish karna sekhaya aur un naimatoun par gor o fikr karna seekhaya jo mairay pas hein. aur khushioun mein Allah ka shukr ada karna seekhaya. Alhumdulillahi Rabil Alameen.

jzk Allah khairen kaseer sis uzma for being such a wonderful teacher throughout the course. May Allah bless app immensely in this world and hereafter.

Amber Amjad.

NQSJ\_AA029\_salsabeel